ایران کے وزیرخارجہ کا دورہ پاکستان

اسلامی جمہوریہ ایران کے وزیر خارجہ محمد جواد ظریف 11 مارچ کو پاکستان کا 3 روزہ دورہ کریں گے۔

خبر کا کوڈ: 685

تاریخ: 10 March 2018 - 10:45

مقدس دفاع نیوز ایجنسی کی رپورٹ کے مطابق، پاکستان میں تعینات ایران کے سفیر مہدی ہنردوست نے آج جمعہ کے روز اسلام آباد میں پریس کانفرنس سے خطاب کرتے ہوئے کہا کہ محمد جواد ظریف کی اسلام آباد آمد پر اعلی پاکستانی حکام ان کا استقبال کریں گے۔

ایران کے وزیر خارجہ یہ دورہ گزشتہ ستمبر میں ان کے پاکستانی ہم منصب خواجہ محمد آصف کے دورہ ایران کے جواب میں کر رہے ہیں۔

ایرانی وزیر خارجہ اسلام آباد میں منعقد ہونے والے پاک - ایران تجارتی سمینار میں شرکت اور خطاب کریں گے۔

اس کے علاوہ وہ وزیراعظم پاکستان شاہد خاقان عباسی، اپنے ہم منصب خواجہ محمد آصف، وزیر داخلہ احسن اقبال، قمرجاوید باجوہ اور اسپیکر قومی اسمبلی سردار ایاز صادق سے بھی الگ الگ ملاقاتیں کریں گے۔

محمد جواد ظریف اسلام آباد انسٹی ٹیوٹ برائے اسٹریٹجک اسٹڈیز (ISSI) کی خصوصی نشست میں خطاب کریں گے جس کا عنوان پاک - ایران تعلقات کے 70 سال اور ان کا مستقل ہے۔

پیغام کا اختتام/